Publication: Magyar Közlöny
Issue: MK-2001-147 (Year: 2001, Number: 147)
Era: 1990-2004
Section: a 43/2001. (XII. 18.) EüM rendelethez
Paragraph Index: 1484

d) Szakmai gyakorlat tervezése, szervezése, értékelése: — az oktatáshoz, képzéshez szükséges dokumentumokat értelmezni, — a tantervi követelményeknek megfelelően a gyakorlatokat tervezni, — szervezni, vezetni, értékelni az oktatási folyamatot az aktuális helyzetnek megfelelően, — hatékony oktatási eszközöket kiválasztani, alkalmazni, — a vizsgaszabályzatnak megfelelően a gyakorlati vizsgát megszervezni, előkészíteni, — motiválni és érdeklődést fenntartani, — nevelési problémákat, beilleszkedési zavarokat felismerni, — a tanulót támogatni és érdekeit képviselni, — közösséget fejleszteni, — közreműködni a népegészségügyi program megvalósításában, — együttműködni egészség megőrzési munkában (egészség megőrzés a szakképző intézményben, gyakorlati képzőhelyeken), — pozitív segítő szerepet közvetíteni és alkalmazni, és azt a tanulóktól/hallgatóktól elvárni: = az önálló hatékony tanulási technikák alkalmazásában, = foglalkozások lebonyolításában, = viselkedési normák, normakövető magatartás, az egyén támaszrendszerei tekintetében, — oktatáshoz, képzéshez szükséges tanügyigazgatási, pedagógiai, szakmai gyakorlati munkát segítő dokumentumokat biztosítani, vezetésüket készség szintjén elsajátítani, — szakmai és vizsgakövetelményeket, központi programot, helyi tantervet, tankönyvet, tananyagot, taneszközjegyzéket, foglalkozási naplót, tanulói munkanaplót, pedagógiai program, — vizsga előkészítéséhez, lebonyolításához alkalmazott dokumentumokat ismerni és munkája során alkalmazni, — megtervezni a tanuló, hallgató kompetencia fejlesztését (figyelembe véve a központi programot, a tanév rendjét, a kórházi, klinikai egység munkarendjét), — tanuló, hallgató kompetencia fejlesztéséhez a gyakorlatokat megszervezni, vezetni, — a szakképesítés szakmai elméleti tételeinek feldolgozását a szakmai gyakorlati feladatokkal szinkronba hozni, a súlypontokat meghatározni az oktatási folyamat során, — együttműködni az oktató intézménnyel a szakmai gyakorlati vizsga gyakorlati feladatainak kijelölésében (az ellátó részleg betegeit, gondozottakat figyelembe véve), — megtervezni a tanuló, hallgató értékelését különféle értékelési módszerekkel, — gyakorlati oktatással kapcsolatos tapasztalatokat begyűjteni az érdekképviseleti testületektől, a szakmai kollégiumok tagjaitól, — a szakképzést formáló információkat szelektálni, javaslatokat megfogalmazni az oktatási tevékenység fejlesztéséhez.

Source: https://magyarkozlony.hu/hivatalos-lapok/081ead607991afd38dd4901a56fa43cd5378d72c/dokumentumok/d0ddd14b85b63f328b5b94f23ccb79c490472c68/letoltes